**KLASA: 372-03/19-01/75**

**URBROJ: 2176/04-03-19-1**

**Novska, 30. srpnja 2019.**

Na temelju članka 3. Odluke o zakupu poslovnog prostora (“Službeni vjesnik” broj: 3/13, 4/18 i 15/18 - ispravak) Gradonačelnik Grada Novske raspisuje

**JAVNI NATJEČAJ**

**ZA ZAKUP POSLOVNOG PROSTORA**

**I**

Predmet zakupa je poslovni prostor u Novskoj, Ulica Tina Ujevića 2c:

* suvlasnički dio 150/10000 povezan s etažnim vlasništvom (E-7) vježbaonica na prvom katu koji se sastoji od tri spojene prostorije pov. 67,27 m2,
* suvlasnički dio 150/10000 povezan s etažnim vlasništvom (E-9) koji se sastoji od hodnika pov. 38,62 m2, koji se nalaze u Sportskoj dvorani u Novskoj, sagađenoj na kč.br. 1004/5, upisanoj u zk. ul. 3945 k.o. Novska kao etažno vlasništvo Grada Novske, u svrhu obavljanja djelatnosti osnovnog obrazovanja.

            Početna mjesečna zakupnina iznosi 402,40 kn uvećana za iznos PDV-a. Zakupnik plaća režijske troškove korištenja poslovnog prostora.

  Trajanje zakupa: 5 godina

Javni natječaj se provodi podnošenjem pisanih ponuda u zatvorenoj omotnici po postupku i uvjetima propisanim Odlukom o zakupu poslovnog prostora Grada Novske (Službeni vjesnik broj 3/13, 4/18 i 15/18-ispravak).

Poslovni prostor daje se u zakup u viđenom stanju.

**II**

Ponude moraju sadržavati:

1. tvrtku/naziv,adresu sjedišta, OIB pravne osobe, ime i prezime te OIB osobe ovlaštene za zastupanje pravne osobe,

2. oznaku poslovnog prostora i djelatnost koja će se u istom obavljati,

3. broj računa ponuditelja radi povrata jamčevine.

Uz ponudu se prilaže:

1. preslika rješenja o upisu u sudski registar ili izvadak iz sudskog registra ne stariji od 30 dana do dana raspisivanja javnog natječaja, iz kojeg mora biti vidljivo da je pravna osoba registrirana za djelatnost koja će se obavljati u poslovnom prostoru te ime i prezime osobe zakonskog zastupnika pravne osobe,

2. potvrda da ponuditelj nema nepodmirenih dugovanja prema Gradu Novskoj (Upravni odjel za proračun i financije Grada Novske, Trg dr. Franje Tuđmana 2/I kat),

3. potpisana izjava odgovorne osobe ponuditelja kojom potvrđuje da će ukoliko bude utvrđen kao najpovoljniji ponuditelj za poslovni prostor za koji se natječe, dostaviti bjanko zadužnicu ovjerenu kod javnog bilježnika čiji iznos pokriva jednogodišnu zakupninu s PDV-om, u svrhu osiguranja plaćanja. Najpovoljniji ponuditelj je dužan najkasnije prilikom potvrde ugovora kod javnog bilježnika, dostaviti bjanko zadužnicu sukladno Pravilniku o obliku i

4. izjavu ponuditelja da prihvaća opće uvjete zakupa propisane Odlukom o zakupu poslovnog prostora Grada Novske (Službeni vjesnik broj 3/13, 4/18 i 15/18-ispravak), te da je upoznat sa stanjem i opremljenošću prostora koji se daje u zakup,

5. dokaz o uplati jamčevine u visini jednostrukog iznosa početne mjesečne zakupnine na račun Grada Novske IBAN HR 402340009-1829300005 s naznakom „Javni natječaj za zakup poslovnog prostora, model 68 poziv na broj 7706-OIB.

Izabrani ponuditelj gubi pravo na povrat jamčevine u slučaju da ne zaključi ugovor o zakupu ili prilikom zaključenja ugovora ne pruži instrumente osiguranja propisane natječajem.

Po zaključenju ugovora o zakupu bjanko zadužnica se zadržava kao instrument osiguranja plaćanja ugovorene zakupnine i drugih potraživanja Grada koja proizlaze iz ugovora o zakupu (tijekom trajanja ili po isteku ugovora o zakupu),

**III**

Javni natječaj se provodi podnošenjem pisanih ponuda u zatvorenoj omotnici po postupku i uvjetima propisanim Odlukom o zakupu poslovnog prostora Grada Novske (Službeni vjesnik broj 3/13, 4/18 i 15/18-ispravak).

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

Ako u javnom natječaju sudjeluje samo jedan ponuditelj, a ispunjava uvjete iz natječaja, nadležno Povjerenstvo utvrdit će njegovu ponudu kao najpovoljniju.

Po okončanju natječajnog postupka, zapisnik o provedenom natječaju s prijedlogom ponude za koju Povjerenstvo smatra da ju treba prihvatiti, dostavlja se Gradonačelniku radi donošenja odluke o prihvatu ponude i sklapanju ugovora.

Gradonačelnik zadržava pravo da, bez obrazloženja, ne izabere najpovoljnijeg ponuditelja.

**IV**

Pisane ponude sa prilozima dostavljaju se poštom ili predaju neposredno u pisarnicu Grada Novska u zatvorenoj omotnici s napomenom “NATJEČAJ ZA ZAKUP NOVSKA– NE OTVARAJ”, na adresu Grad Novska, Trg dr. Franje Tuđmana 2/I kat, 44330 Novska.

Rok za podnošenje ponuda je 30.8.2019. do 10 sati.

Javno otvaranje ponuda je u 30.8.2019. u 10,15 sati.

Otvaranju ponuda mogu prisustvovati ponuditelji odnosno njihovi punomoćnici.

Uvođenje u posjed zakupnika odmah po potpisivanju ugovora.

Dodatne informacije o javnom natječaju mogu se dobiti u dobiti u Upravnom odjelu za gospodarstvo, poljoprivredu, komunalni sustav i prostorno uređenje Grada Novske, tel. 044/ 691-520.

**GRADONAČELNIK**

**Marin Piletić, prof. v.r.**

*NAPOMENA*

OBAVIJEST o raspisivanju javnog natječaja objavljena je u Narodnim novinama broj 78/2019 od 21. kolovoza 2019. godine. Rok za podnošenje ponuda je do 30. kolovoza 2019. godine do 10 h.

Grad Novska

Upravni za gospodarstvo, poljoprivredu,

komunalni sustav i prostorno uređenje